Október 2009

Udalosti 
 9. október: Sonda LCROSS plánovane narazila do mesačného povrchu potom, čo podrobne sledovala náraz raketového stupňa Centaur. Náraz Centauru vymrštil oblak rozdrvených častíc a plynov, ktoré by mohli obsahovať vodu, uhľovodíky alebo hydratovaný materiál. Aktívna sonda LCROSS zhromaždila a odvysielala na Zem údaje o tomto úkaze a vzápätí sama do Mesiaca narazila.http://mek.kosmo.cz/sondy/usa/lro/index.htm mek.kosmo.cz

 9. október: Podľa najnovších štúdií je v globálnom oceáne na mesiaci Európa rozpusteného asi stokrát viac kyslíka, než sa pôvodne predpokladalo. Tento fakt môže zvýšiť šance na existenciu živých organizmov pod ľadovou kôrou Európy a to nielen mikroorganizmov, ale aj makroskopických živočíchov.http://spaceprobes.kosmo.cz/index.php?sekce=hotnews#2009-10-09 spaceprobes.kosmo.cz

 10. október: Spitzerov vesmírny ďalekohľad objavil nový prstenec Saturna. Tento mimoriadne veľký prstenec nazývaný tiež prstenec Phoebe (podľa mesiačika, ktorý v ňom obieha) je tvorený veľmi riedkym prachom. Studený prach, príliš matný na vizuálne pozorovanie, vydáva infračervené žiarenie, ktoré Spitzer zachytil.http://www.astrovm.cz/cz/pro-navstevniky/novinky_obr/novy-obrovsky-saturnuv-prstenec/289.html astrovm.cz

 19. október: Tím vedcov pracujúcich so spektrografom HARPS (High Accuracy Radial Velocity Planet Searcher) predstavil na medzinárodnej konferencii až 32 ďalších objavených exoplanét. Vrátane nich objavil prístroj HARPS zatiaľ viac ako 75 exoplanét v 30 rôznych planetárnych sústavách.http://www.eso-cz.cz/tiskove-zpravy/32-novych-exoplanet eso-cz.cz

 Úmrtia 
 1. október – Mária Gulovičová, slovenská vojnová (II. sv. vojna) agentka (* 1921)
 4. október – Günther Rall, nemecký stíhací pilot, tretie najúspešnejšie stíhacie eso Luftwaffe (* 1918)
 5. október – Andrej Čipkár, vojvodinský Slovák, básnik a spisovateľo (* 1932)
 5. október – Izraiľ Moisejevič Geľfand, sovietsky (ukrajinský) matematik (* 1913)
 10. október – Stephen Gately, britský spevák, člen skupiny Boyzone (* 1976)
 13. október – Al Martino, americký spevák a herec (* 1927)
 15. október – Peter Uher, slovenský signatár Charty 77 z roku 1987, robotník, podnikateľ (* 1968)
 30. október – Claude Lévi-Strauss, francúzsky etnológ, antropológ, sociológ (* 1908)

 Referencie 

Kategória:2009